CELEX: 31987R1765
Language: el
Date: 1987-06-24 00:00:00
Title: Κανονισμός (ΕΟΚ) αριθ. 1765/87 της Επιτροπής της 24ης Ιουνίου 1987 περί τροποποιήσεως και συμπληρώσεως των κανονισμών (ΕΟΚ) αριθ. 1769/86 και (ΕΟΚ) αριθ. 1971/86 όσον αφορά ορισμένα κλωστοϋφαντουργικά προϊόντα καταγωγής Τουρκίας

Avis juridique important

|

31987R1765

Κανονισμός (ΕΟΚ) αριθ. 1765/87 της Επιτροπής της 24ης Ιουνίου 1987 περί τροποποιήσεως και συμπληρώσεως των κανονισμών (ΕΟΚ) αριθ. 1769/86 και (ΕΟΚ) αριθ. 1971/86 όσον αφορά ορισμένα κλωστοϋφαντουργικά προϊόντα καταγωγής Τουρκίας  

Επίσημη Εφημερίδα αριθ. L 167 της 26/06/1987 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1765/87 ΤΗΣ ΕΠΙΤΡΟΠΗΣ  της 24ης Ιουνίου 1987  περί τροποποιήσεως και συμπληρώσεως του κανονισμού (ΕΟΚ) αριθ. 1764/86 και (ΕΟΚ) αριθ. 1971/86 όσον αφορά ορισμένα κλωστοϋφαντουργικά προϊόντα καταγωγής Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,  Ύστερα από διαβουλεύσεις στο πλαίσιο της Συμβουλευτικής Επιτροπής που συνεστήθη με το άρθρο 5 του προαναφερόμενου κανονισμού,  Εκτιμώντας:  ότι ο κανονισμός (ΕΟΚ) αριθ. 2819/79 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3980/86 (3), υποβάλλει τις εισαγωγές ορισμένων κλωστοϋφαντουργικών προϊόντων που κατάγονται από ορισμένες τρίτες χώρες σε καθεστώς κοινοτικής επιτήρησης·  ότι στον τομέα των συναλλαγών ορισμένων κλωστοϋφαντουργικών προϊόντων έχει καθιερωθεί διοικητική συνεργασία μεταξύ της Ευρωπαϊκής Οικονομικής Κοινότητας και της Τουρκίας·  ότι οι κανονισμοί της Επιτροπής (ΕΟΚ) αριθ. 1769/86 (4) και (ΕΟΚ) αριθ. 1971/86 (5), όπως επεκτάθηκαν από τον κανονισμό (ΕΟΚ) αριθ. 3981/86 (6), προβλέπουν ότι το έγγραφο εξαγωγής που αναφέρεται στο άρθρο 2 του κανονισμού (ΕΟΚ) αριθ. 2819/79 θα χορηγείται ή θα θεωρείται μόνον ύστερα από υποβολή « πληροφοριακού εγγράφου εξαγωγής» το οποίο χορηγείται από τους τουρκικούς συνδέσμους εξαγωγέων ενδυμάτων της Κωνσταντινούπολης, της Σμύρνης και της Cukurova·  ότι πρέπει να συμπληρωθεί ο κατάλογος των συνδέσμων εξαγωγέων που αναφέρονται στον κανονισμό αυτό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1, η παράγραφος 2 των κανονισμών (ΕΟΚ) αριθ. 1769/86 και (ΕΟΚ) αριθ. 1971/86 αντικαθίσταται από το ακόλουθο κείμενο:  «Τα έγγραφα αυτά χορηγούνται από τους συνδέσμους εξαγωγέων ενδυμάτων της Κωνσταντινούπολης (Istanbul) της Σμύρνης (Izmir), της Cukurova και της Bursa.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουνίου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 320 της 15. 12. 1979, σ. 9.  (3) ΕΕ αριθ. L 370 της 30. 12. 1986, σ. 21.  (4) ΕΕ αριθ. L 153 της 7. 6. 1986, σ. 26.  (5) ΕΕ αριθ. L 170 της 27. 6. 1986, σ. 27.  (6) ΕΕ αριθ. L 370 της 30. 12. 1986, σ. 25.